แรมโบ้ เหน็บ จาตุรนต์ อย่าค้านทุกเรื่อง ระวังเสียภาพลักษณ์เอง 
แรมโบ้อีสาน สุภรณ์ อัตถาวงศ์ เหน็บ เสี่ยอ๋อย จาตุรนต์ อย่าค้านทุกเรื่อง จะเสียภาพลักษณ์ตัวเอง อย่าห่วงการทุจริตการใช้งบประมาณจาก พ.ร.ก.กู้เงิน 1 ล้านล้าน ชี้ ใครจะกล้าโกง นายกฯเอาตายแน่วันที่ 2 มิ.ย. นายสุภรณ์ อัตถาวงศ์ ผู้ช่วยรัฐมนตรีประจำนายกรัฐมนตรี กล่าวถึงกรณีที่ นายจาตุรนต์ ฉายแสง อดีตรองนายกรัฐมนตรี วิพากษ์วิจารณ์ถึงการพิจารณา พ.ร.ก.ให้อำนาจกู้เงิน 1 ล้านล้านบาท ของนายกรัฐมนตรี ไม่มีความรู้ ความเข้าใจ ในเรื่องสภาฯ เป็นการชี้แจงที่ไม่ลงรายละเอียด รวมถึงตอบคำถามไม่ได้นั้น ว่า หากได้ฟังนายกรัฐมนตรีชี้แจง จะเป็นการชี้แจงในภาพรวม ซึ่งการลงรายละเอียดของ พ.ร.ก.กู้เงินนั้น ได้มีรัฐมนตรี ที่เกี่ยวข้องลุกขึ้นชี้แจงอย่างต่อเนื่อง และมีความละเอียดชัดเจน หากฝ่ายค้านมีข้อสงสัยส่วนที่นายจาตุรนต์ บอกว่า นายกฯ ยังไม่แสดงให้เห็นว่า จะเปิดโอกาสให้มีการตรวจสอบ ป้องกันการทุจริตในการใช้งบประมาณ นายสุภรณ์ ระบุว่า นายกฯ ยืนยันมาตลอดในการให้ความสำคัญในการใช้งบประมาณแผ่นดินของภาครัฐ ที่สามารถตรวจสอบได้ และรัฐบาลได้มีหน่วยงานต่างๆ ในการตรวจสอบอยู่แล้ว และสภายังมีแน้วโน้มที่จะตั้งคณะกรรมาธิการวิสามัญติดตามตรวจสอบการใช้เงินกู้อีกพร้อมกับขอให้ฝ่ายค้านอย่ากังวลว่า จะมีการจัดสรรโควตา งบประมาณให้ ส.ส.คนละ 80 ล้านบาท ไม่เป็นความจริงอย่างแน่นอน เพราะการบริหารราชการแผ่นดินโดยการนำของนายกฯ จะไม่มีทางให้เกิดการทุจริตเด็ดขาด โดยนายกฯย้ำมาตั้งแต่เข้ามาบริหารบ้านเมือง มีการสั่งการปราบปรามการทุจริตอย่างจริงจัง และหากมีหลักฐานที่ชัดเจนฝ่ายค้านสามารถนำมาเพื่อให้ดำเนินการตามกฎหมายได้ทันทีนายกฯ ยืนยันมาตลอดที่จะไม่ปล่อยให้มีการทุจริตอย่างแน่นอน ดังนั้นฝ่ายค้านไม่ต้องกังวล และขอบคุณฝ่ายค้าน และนายจาตุรนต์ ที่แสดงความเป็นห่วงรัฐบาลในเรื่องนี้ ซึ่งการใช้งบประมาณจาก พ.ร.ก.กู้เงิน นอกจากจะมีหน่วยงานภาครัฐ และองค์กรอิสระทำการตรวจสอบอย่างเข้มงวดใครกล้าทุจริตโกงกินเงินภาษีประชาชน นายกฯจัดการดำเนินการตามกฎหมายถึงตายแน่นอนไม่ละเว้นหน้าไหนทั้งสิ้นพร้อมกับมองว่านายจาตุรนต์ เองเป็นผู้ที่เห็นต่างจากนายกฯ เข้าใจดีว่า อาจไม่ไว้วางใจนายกฯ ที่จะทำอะไรก็ต้องค้านทั้งหมดทุกเรื่อง บางครั้งต้องพึงระวังการค้านแบบมั่วไม่มีเหตุผลค้านไปเสียทุกเรื่อง ภาพลักษณ์ส่วนตัวนายจาตุรนต์จะเสียหายเอง ขออย่าไปคิดแทน หรือพูดแทนประชาชนเลย ในเรื่องที่ประขาชนเข้าใจนายกฯดีอยู่แล้ว เพราะที่ผ่านมาตั้งแต่มีการแพร่ระบาดโควิด-19 เห็นว่า ผลสำรวจความคิดเห็นของประชาชนพอใจการแก้ไขปัญหาของนายกฯ และรัฐบาลดีขึ้นอย่างต่อเนื่อง นายสุภรณ์ กล่าวนายสุภรณ์ กล่าวต่อว่า ส่วนการคง พ.ร.ก.ฉุกเฉิน นั้น นายจาตุรนต์ ก็ไม่ต้องเป็นกังวล เพราะขณะนี้ นายกฯ ได้แต่งตั้งให้ นายวิษณุ เครืองาม รองนายกรัฐมนตรีฝ่ายกฎหมาย เป็นประธานคณะกรรมการพิจารณาศึกษาเพื่อรองรับกรณีหากยกเลิกการประกาศใช้ พ.ร.ก.ฉุกเฉิน หลังมีการขยายการบังคับใช้ถึงวันที่ 30 มิ.ย. ซึ่งคณะกรรมการชุดนี้ จะมีหน้าที่พิจารณาว่า หลังวันที่ 1 ก.ค.หากไม่มี พ.ร.ก.ฉุกเฉิน แล้ว จะใช้กฎหมายฉบับใดมาใช้แทน เพราะต้องมีมาตรการดูแลป้องกันที่เหมาะสม เพื่อป้องกันไม่ให้เชื้อไวรัสกลับมาแพร่ระบาดในรอบที่สองอีก นายสุภรณ์ กล่าว
แรมโบ้อีสาน สุภรณ์ อัตถาวงศ์ เหน็บ เสี่ยอ๋อย จาตุรนต์ อย่าค้านทุกเรื่อง จะเสียภาพลักษณ์ตัวเอง อย่าห่วงการทุจริตการใช้งบประมาณจาก พ.ร.ก.กู้เงิน 1 ล้านล้านชี้ ใครจะกล้าโกง นายกฯเอาตายแน่
โควิด-19,ไวรัสโคโรนา,พรก.ฉุกเฉิน,แรมโบ้อีสาน,สุภรณ์ อัตถาวงศ์,จาตุรนต์ ฉายแสง,ค้านทุกเรื่องเสียภาพพจน์เอง,ข่าวทั่วไป